cyanic-selkie/wikianc huggingface dataset:
สถิตยศาสตร์ไฟฟ้า
ไฟฟ้านิ่งและอุตสาหกรรมเคมี
กลไกการประจุที่คล้ายกันสามารถเกิดขึ้นได้ภายในของเหลวการนำไฟฟ้าต่ำที่ไหลผ่านเส้นท่อ-กระบวนการที่เรียกว่าการไฟฟ้าโดยการไหล (flow electrification) ของเหลวที่มีการนำไฟฟ้าต่ำ (ต่ำกว่า 50 picosiemens ต่อเมตร) จะถูกเรียกว่าตัวสะสม ของเหลวที่มีการนำไฟฟ้าสูงกว่า 50 pS/m จะเรียกว่าตัวไม่สะสม ในตัวไม่สะสม ประจุทั้งหลายกลับมาเป็นกลางเร็วเท่าที่พวกมันถูกแยกออกจากกันและดังนั้นการสร้างประจุไฟฟ้าสถิตจึงไม่ได้มีนัยสำคัญ ในอุตสาหกรรมปิโตรเคมี 50 pS/m คือค่าการนำไฟฟ้าต่ำสุดที่แนะนำสำหรับการกำจัดประจุจากของเหลวที่เพียงพอ
แนวคิดที่สำคัญสำหรับของเหลวฉนวนเป็นเวลาผ่อนคลายแบบคงที่ นี้จะคล้ายกับค่าคงที่เวลา (tau) ภายในวงจร RC สำหรับวัสดุฉนวน มันเป็นอัตราส่วนของค่าคงที่ไดอิเล็กตริกนิ่งหารด้วยการนำไฟฟ้าของวัสดุ สำหรับของเหลวไฮโดรคาร์บอน บางครั้งนี่ถูกประมาณโดยการหารตัวเลข 18 ด้วยการนำไฟฟ้าของของเหลว ดังนั้นของเหลวที่มีการนำไฟฟ้าเท่ากับ 1 pS/ซม. (100 pS/m) จะมีเวลาผ่อนคลายประมาณ 18 วินาที ประจุส่วนเกินภายในของเหลวจะถูกกระจายไปเกือบสมบูรณ์หลังจาก 4-5 เท่าของเวลาผ่อนคลายหรือ 90 วินาทีสำหรับของเหลวในตัวอย่างข้างต้น
ประจุจะถูกผลิตเมื่อของเหลวมีความเร็วสูงขึ้นและเพิ่มขึ้นตามขนาดเส้นผ่าศูนย์กลางของท่อที่ใหญ่ขึ้น กลายเป็นค่อนข้างมีนัยสำคัญในท่อขนาด 8 นิ้ว (200 มิลลิเมตร) หรือใหญ่กว่า การผลิตประจุนิ่งในระบบเหล่านี้จะถูกควบคุมที่ดีที่สุดโดยการจำกัดความเร็วของของเหลว มาตรฐานอังกฤษ BS PD CLC/TR 50404:2003 (เดิม BS-5958-Part 2) รหัสของการปฏิบัติสำหรับควบคุมไฟฟ้านิ่งที่ไม่พึงประสงค์ใช้กำหนดขีด จำกัดความเร็ว เพราะผลกระทบขนาดใหญ่ของมันต่อค่าคงที่ไดอิเล็กตริก ความเร็วแนะนำสำหรับของเหลวไฮโดรคาร์บอนมีน้ำเป็นส่วนประกอบควรจะถูกจำกัดที่ 1 เมตร/วินาที
การเชื่อมแบบบอนดิ้งและการลงดินเป็นวิธีปกติที่ใช้ป้องกันประจุสะสมได้ สำหรับของเหลวที่มีการนำไฟฟ้าต่ำกว่า 10 pS/m การเชื่อมแบบบอนดิ้งและการลงดินจะไม่เพียงพอสำหรับกระจายประจุ และสารป้องกันไฟฟ้าสถิตอาจจำเป็น
มาตรฐานบังคับใช้
1.BS PD CLC/TR 50404:2003 รหัสของการปฏิบัติในการควบคุมไฟฟ้านิ่งที่ไม่พึงประสงค์
2.NFPA 77 (2007) ข้อควรปฏิบัติแนะนำเกี่ยวกับไฟฟ้าสถิต
การเหนี่ยวนำไฟฟ้าสถิตในการใช้งานในเชิงพาณิชย์
การเหนี่ยวนำไฟฟ้าสถิตถูกใช้ในอดีตเพื่อสร้างเครื่องกำเนิดไฟฟ้าแรงดันสูงที่รู้จักกันเป็นเครื่องที่มีอิทธิพล องค์ประกอบหลักที่เกิดในช่วงเวลาเหล่านี้คือตัวเก็บประจุ การเหนี่ยวนำไฟฟ้าสถิตยังใช้สำหรับการตกตะกอนหรือการยิงวิถีโค้งด้วยไฟฟ้ากลศาสตร์ ในเทคโนโลยีดังกล่าวอนุภาคขนาดเล็กที่มีประจุจะถูกเก็บรวบรวมหรือฝากไว้อย่างจงใจบนพื้นผิว การประยุกต์ใช้งานจะมีช่วงจากตัวตกตะกอนไฟฟ้าสถิตจนถึงการพิมพ์แบบสเปรย์หรือเครื่องพิมพ์อิงค์เจ็ท เมื่อเร็ว ๆ นี้เทคโนโลยีการถ่ายโอนพลังงานไร้สายใหม่ได้มีพื้นฐานมาจากการเหนี่ยวนำไฟฟ้าสถิตระหว่างไดโพลสั่นที่ห่างไกลด้วยกัน
พระเจ้าบรมวงศ์เธอ กรมพระพิพิธโภคภูเบนทร์
พระเจ้าบรมวงศ์เธอ กรมพระพิพิธโภคภูเบนทร์ (8 ตุลาคม พ.ศ. 2337 – 27 เมษายนพ.ศ. 2399) มีพระนามเดิมว่า พระองค์เจ้าพนมวัน ประสูติเมื่อวันพุธ เดือน 11 ขึ้น 14 ค่ำ ปีขาล ฉศก จุลศักราช 1156 ตรงกับวันที่ 8 ตุลาคม พ.ศ. 2337 เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาศิลา (สกุลเดิม ณ บางช้าง; มารดาชื่อ ฟักทอง ราชินิกุล ณ บางช้าง; ตาชื่อ ขุนสนิทภิรมย์ ซึ่งเป็นบุตรของเจ้ามุก ส่วนยายชื่อเชียง บุตรีของเจ้าแทนและเจ้ามุก โดยเจ้าแทนมีศักดิ์เป็นพระชนกทอง หรือพระชนกในสมเด็จพระอมรินทราบรมราชินี)
พระเจ้าบรมวงศ์เธอ กรมพระพิพิธโภคภูเบนทร์ เป็นต้น ราชสกุล "พนมวัน" พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาขึ้นเป็น กรมหมื่นพิพิธภูเบนทร และได้ทรงกำกับกรมพระนครบาล
วันที่ 25 พฤษภาคม พ.ศ. 2375 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ ให้เลื่อนกรมขึ้นเป็น กรมขุนพิพิธภูเบนทร และโปรดเกล้าฯ ให้กำกับกรมคชบาล ต่อมาในรัชสมัยพระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็นกรมพระพิพิธโภคภูเบนทร์นเรนทรสุริยวงศ์ อิศวรพงศพรพิพัฒนศักดิรัตนธำรง คุณาลงกฎเกียรติวิบุลย อดุลยเดชบพิตร ในวันที่ 25 สิงหาคม พ.ศ. 2394
กรมพระพิพิธฯ ทรงกำกับ กรมพระนครบาล (เวียง) ระหว่างรัชกาลที่ 2 ถึงรัชกาลที่ 3 โดยมีการโปรดฯ ให้กำกับกรมพระคชบาลเพิ่มอีกหนึ่งกรมอีกด้วย โดยกรมทั้งสองต่างเป็นกรมสำคัญที่มีผู้คนสังกัดมากทั้งสองกรม
พระองค์ประทับอยู่ที่วังท้ายหับเผย (วังที่ 1) และสิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อวันจันทร์ เดือน 5 แรม 8 ค่ำ ปีมะโรง อัฐศก จุลศักราช 1218 ตรงกับวันที่ 27 เมษายน พ.ศ. 2399 สิริพระชันษา 62 ปี
ณ เดือน 4 ขึ้น 11 ค่ำ วันพฤหัสบดีที่ 5 มีนาคม พ.ศ. 2400 เจ้าพนักงานได้อัญเชิญพระศพ พระเจ้าบรมวงศ์เธอ กรมพระพิพิธโภคภูเบนทร์ มาลงเรือเอกไชยที่หน้าวัดพระเชตุพน เวลา 2 ยามเศษ แห่หามไปเข้าเมรุผ้าขาวที่หลังวัดอรุณราชวราราม พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้มีการมหรสพ 2 วัน 2 คืน พระราชทานพระโกศทองใหญ่ (เมื่อชักพระศพ) และได้เสด็จพระราชดำเนินพระราชทานเพลิงพระศพ ณ เดือน 4 ขึ้น 13 ค่ำ วันเสาร์ที่ 7 มีนาคม พ.ศ. 2400
พระประวัติ
พระเจ้าบรมวงศ์เธอ กรมพระพิพิธโภคภูเบนทร์ มีพระอนุชาและพระภคินีร่วมเจ้าจอมมารดา 5 พระองค์ ได้แก่
ความเกี่ยวข้องกับการสืบราชสมบัติ
ในพระราชปรารภของพระบาทสมเด็จพระนั่งเกล้าเจ้าอยู่หัว ถึงพระบรมวงศ์ผู้ทรงอาวุโส ช่วงใกล้จะเสด็จสวรรคตนั้น พระนามของกรมขุนพิพิธฯ นั้นปรากฏอยู่ในรายชื่อเจ้านายสี่พระองค์ที่ทรงหมายจะให้สืบราชสมบัติต่อจากพระองค์ โดยรายชื่อดังกล่าวมีชื่ออยู่ด้วยกัน 4 พระองค์ ประกอบด้วย
กรมพระพิพิธฯ มีเจ้ากรม และจางวาง เป็นพวกราชินิกุลบางช้างพระญาติพระวงศ์ รวมทั้งข้าหลวงคนน้ำข้าในกรมอีกมาก ครั้นเมื่อปลายรัชกาลที่ 3 ครั้งทรงพระประชวรจวนจะเสด็จสวรรคต กรมพระพิพิธฯ ท่านมีข้าในกรมมากมาย ซึ่งส่วนมากเป็นเชื้อสายพวกบางช้างดังกล่าว เมื่อคราวสมเด็จพระบวรราชเจ้ามหาศักดิพลเสพ สวรรคต พวกข้าในกรมก็เคยหวังกันไว้ว่าเจ้านายจะได้เป็นกรมพระราชวังบวรสถานมงคลฯ กรมพระพิพิธฯ จึงทรงพระวิตกว่า หากเปลี่ยนรัชกาลไม่ว่าท่านพระองค์ใดจะเสด็จขึ้นครองราชย์ แต่อำนาจก็คงอยู่ที่เจ้าพระยาพระคลัง (สมเด็จเจ้าพระยาบรมมหาประยุรวงศ์) และพระยาศรีพิพัฒน์ (สมเด็จเจ้าพระยาบรมมหาพิชัยญาติ) ซึ่งอาจจะพาลหาเหตุเอาผิดกับท่าน กรมพระพิพิธฯ จึงทรงระดมผู้คนพวกข้าในกรมที่อยู่ข้างนอกเข้ามาอยู่ในวัง ข้าในกรมของท่านมีมากมายดังกล่าวพากันเข้ามาอยู่ระวังรักษาพระองค์ล้นหลามจนต้องไปอาศัยนอนวัดโพธิ์ที่อยู่ใกล้ ๆ ความทราบถึงเจ้าพระยาพระคลังจึงได้ไปเฝ้าปรับความเข้าใจ เหตุการณ์ก็สงบเรียบร้อย กรมพระพิพิธฯ ปล่อยข้าในกรมกลับไปหมด
ดนตรีปี่พาทย์และการละคร
กรมพระพิพิธฯ นั้น โปรดดนตรีปี่พาทย์และการละครเป็นอย่างมาก โดยทรงมีทั้งวงปี่พาทย์ และละครนอก ในช่วงรัชกาลที่ 2 และ ละครใน ในช่วงรัชกาลที่ 3 ในพระนิพนธ์เรื่อง "ตำนานละคร" ของ สมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่า ฯ กรมพระพิพิธฯ ทรงมีวงปี่พาทย์ผู้ชายวงหนึ่ง ซึ่งเป็นปี่พาทย์เครื่องใหญ่สำหรับทำรับเสภา คือประกอบการเล่นเสภา โดยเป็นพระราชนิยมใน พระบาทสมเด็จพระพุทธเลิศหล้านภาลัย รัชกาลที่ 2 และ ในสมัยรัชกาลที่ 3 แม้ละครของหลวงไม่มี แต่ก็มีละคร อย่างละครหลวงของเจ้านาย และขุนนางใหญ่โตถึง 11 และ โรง 1 ใน 11 คือ ละครฯ โรงของ กรมพระพิพิธโภคภูเบนทร์ ซึ่งว่ากันว่า กระบวนรำสวยงามดีกว่าโรงอื่น ๆ ทั้งนั้น
การศึก
หลังศึกเจ้าอนุวงศ์สงบ กรมพระพิพิธฯ จึงทรงชักชวนเจ้าพี่เจ้าน้องให้ร่วมกันบูรณะวัดแหลม ทรงสร้างพระเจดีย์เรียงรายไว้หน้าวัด 5 องค์ ถึงรัชกาลที่ 4 จึงโปรดเกล้าฯ พระราชทานนามวัดว่า "วัดเบญจบพิตร" หมายถึงวัดของเจ้านาย 5 พระองค์
ต่อมาถึงรัชกาลที่ 5 พระบาทสมเด็จพระพุทธเจ้าหลวง ทรงซื้อที่ดินราษฎรทางด้านสวนในบริเวณใกล้กับวัดเบญจบพิตร เพื่อทรงสร้างวังส่วนพระองค์ ทรงพระราชดำริว่า วัดเบญจบพิตร นั้น ทรุดโทรมแล้ว จึงทรงถวายที่ดินเป็นที่วิสุงคามสีมา สร้างวัดเบญจบพิตรขึ้นใหม่ ให้งดงามพร้อมสรรพเป็นวัดใหญ่ พระราชทานนามให้ใกล้เคียงชื่อเดิมว่า "วัดเบญจมบพิตร" เติม "ม" ลงไป มีความหมายว่า วัดที่พระเจ้าแผ่นดินพระองค์ที่ 5 ทรงสร้าง
พระโอรส-พระธิดา
พระองค์มีหม่อม 4 คน คือ หม่อมน่วม หม่อมจับ หม่อมตาด และหม่อมไม่ปรากฏนาม โดยมีพระโอรสและพระธิดา ดังต่อไปนี้
พระอิสริยยศ
ภายหลังสิ้นพระชนม์
ใหม่ เจริญปุระ
ใหม่ เจริญปุระ (เกิด 5 มกราคม พ.ศ. 2512) เดิมใช้ชื่อในการแสดงว่า ใหม่ สิริวิมล เป็นนักแสดงและนักร้องชาวไทย ผลงานการแสดงเรื่องแรกคือภาพยนตร์เรื่อง ขอแค่คิดถึง เมื่อ พ.ศ. 2527 และละครเรื่องแรกคือ คนเริงเมือง ซึ่งออกอากาศทางช่อง 3 เมื่อ พ.ศ. 2531 ต่อมาใน พ.ศ. 2532 ได้ออกผลงานเพลงเป็นอัลบั้มแรก ชื่อ ไม้ม้วน ซึ่งประสบความสำเร็จ และทำให้ได้รับรางวัลสีสันอะวอดส์สาขานักร้องหน้าใหม่ ส่วนอัลบั้ม ความลับสุดขอบฟ้า เมื่อ พ.ศ. 2535 สร้างสถิติด้วยการมียอดขายสูงถึง 2 ล้านชุด นอกจากนี้ อัลบั้ม แผลงฤทธิ์ เมื่อ พ.ศ. 2541 ก็ยังได้รับรางวัลสีสันอะวอดส์อีกครั้งในสาขาศิลปินหญิงยอดเยี่ยม ความสำเร็จในงานเพลงร็อกทำให้ได้รับฉายา "ควีนอ็อฟป็อปร็อก" แห่งยุค 90
ประวัติ
ใหม่ เจริญปุระ เป็นบุตรสาวคนสุดท้องของสุรินทร์ เจริญปุระ (รุจน์ รณภพ) และนางวินีย์ สนธิกุล มีพี่สาว 3 คน คือ เวณิก เจริญปุระ (แมว), พลอย เจริญปุระ (ปู), วิภาวี เจริญปุระ (กุ้ง) มีน้องสาวต่างมารดาคือ ทราย เจริญปุระ
ใหม่เกิดเมื่อวันอาทิตย์ที่ 5 มกราคม พ.ศ. 2512 เริ่มเรียนหนังสือชั้นต้นที่โรงเรียนเขมะสิริอนุสสรณ์ แล้วจึงย้ายไปเรียนต่อที่แฟรีทั่นสคูล กรุงลอนดอน ประเทศอังกฤษ ความฝันของใหม่ในช่วงนั้นคือ "จิตรกรเอก" แต่เนื่องจากได้รับอิทธิพลทางด้านบันเทิงทางสายเลือดจากคุณพ่อ ทำให้เธอใช้เวลาว่างส่วนใหญ่ดูภาพยนตร์ ร้องเพลง และเล่นละครให้คนในครอบครัวได้รับชม และเมื่อครอบครัวไปรับประทานอาหารที่โรงแรมมณเทียร ค่ำคืนนั้นได้มีการเปิดตัวภาพยนตร์เรื่องหนึ่ง และ สมบัติ เมทะนี พระเอกภาพยนตร์ที่เปิดตัวไป ซึ่งเคยรู้จักสนิทสนมกับครอบครัวของใหม่ ได้ชักชวนให้ใหม่ไปร่วมงาน หลังจากงานเลิก เธอจึงเดินทางเข้าไปสมัครแสดงภาพยนตร์กับ ไพจิตร ศุภวารี โดยมิได้บอกว่าเธอเป็นลูกสาวของใคร ก่อนจะเปิดตัวนักแสดงคนใหม่ในชื่อ "ใหม่ สิริวิมล" ในปี พ.ศ. 2527 และ ในปี 2532 ใหม่ได้ออกอัลบั้มเดี่ยวหญิงชุดแรก "ไม้ม้วน" และประสบความสำเร็จเป็นอย่างมาก ส่งผลให้เธอขึ้นรับรางวัลศิลปินหน้าใหม่จากนิตยสาร สีสันอะวอร์ด และ อีกครั้งในปี 2541 กับรางวัลนักร้องหญิงยอดเยี่ยมจากอัลบั้ม แผลงฤทธิ์ จากเวทีเดียวกัน ส่งผลให้เธอขึ้นแท่นเป็น Queen of Pop rock แห่งยุค 90 ได้อย่างสวยงาม
เพลงประกอบละครและภาพยนตร์
2562  ก็แค่โลกหมุนเร็วไป ร่วมกับ นภพร ชำนิ
2563  ด้วยรักและรอยยิ้ม  โดย สุรักษ์ สุขเสวี
2564 single ประกอบโลกขึ้นมาใหม่
โช ซึง-ฮี
โช ซึง-ฮี (, 18 มกราคม พ.ศ. 2527 – 16 เมษายน พ.ศ. 2550) เป็นนักศึกษาชาวเกาหลีใต้ ผู้ก่อเหตุการสังหารหมู่ที่มหาวิทยาลัยเวอร์จิเนียเทคในวันที่ 16 เมษายน พ.ศ. 2550 ยิงปืนใส่เพื่อนนักศึกษาและอาจารย์ในมหาวิทยาลัยเวอร์จิเนียเทคที่ตัวเองศึกษาอยู่ ทำให้มีผู้เสียชีวิต 32 ราย ก่อนใช้ปืนฆ่าตัวตายตาม
ประวัติ
ครอบครัวของโชมาจากครอบครัวยากจนบริเวณชานโซล เมืองหลวงของเกาหลีใต้ พ.ศ. 2535 เมื่อโชมีอายุได้ 8 ขวบ ครอบครัวเขาได้อพยพไปสหรัฐอเมริกา เพื่อไขว่คว้าหาชีวิตที่ดีกว่า พ่อแม่ของโชทำงานร้านซักแห้ง
เดวิด สค็อต เพื่อนที่เรียนโรงเรียนเวลต์ฟีลกับโชบอกถึงนิสัยของเพื่อนร่วมชั้นว่า "เขาไม่เคยพูดเลยสักคำ" สค็อตยังบอกอีกว่าตลอดเวลาที่เรียนด้วยกันในแต่ละปี เขาจะพูดเพียงไม่กี่ประโยคเมื่อครูถามเขา หรือไม่ก็มีแต่บ่นอะไรพึมพำ นอกจากนี้โชยังไม่ค่อยสบตากับคนอื่นด้วย เพื่อน ๆ จึงมักรู้จักโชในภาพของผู้ชายเงียบขรึม
โชเรียนเอกภาษาอังกฤษที่มหาวิทยาลัยเวอร์จิเนียเทค ยังเป็นคนที่มีเพื่อนน้อย และไม่ค่อยมีใครรู้จักมากนัก ทำให้ยากต่อการหาข้อมูลของนายโชผู้นี้
ขณะนี้ยังไม่เป็นที่แน่ชัดว่าสาเหตุการก่อเหตุสังหารหมู่มาจากอะไร มีเพียงจดหมายที่พบในห้องพักของโชที่แสดงให้เห็นถึงการต่อต้านพวกเด็กรวยและผู้หญิง และข้อความที่ว่า "พวกแกทำให้ฉันต้องทำแบบนี้" พร้อมกับนิยายสยองอีก 2 เรื่อง ที่เพื่อน ๆ และอาจารย์อ่านแล้วเหมือนตกอยู่ในฝันร้าย
ไมเคิล คัตซิดิส
ไมเคิล คัตซิดิส (Michael Katsidis) หรือ ไมเคิล อลัน คัตซิดิส นักมวยสากลชาวออสเตรเลีย เกิดเมื่อ 15 สิงหาคม พ.ศ. 2523 ที่เมือง Toowoomba ประเทศออสเตรเลีย สถิติการชก 24 ครั้ง ชนะ 23 (น็อค 20) แพ้ 1
เอากุสโต ปิโนเช
เอากุสโต โฆเซ รามอน ปิโนเช อูการ์เต (Augusto José Ramón Pinochet Ugarte ; 25 พฤศจิกายน พ.ศ. 2458 – 10 ธันวาคม พ.ศ. 2549) เป็นประธานาธิบดีชิลีในสมัยรัฐบาลเผด็จการทหารระหว่าง พ.ศ. 2516 ถึง พ.ศ. 2533 ในฐานะประธานคณะทหารผู้ยึดอำนาจการปกครองระหว่างปี พ.ศ. 2516 ถึง พ.ศ. 2524 เคยดำรงตำแหน่งผู้บัญชาการทหารสูงสุดแห่งกองทัพชิลีจนถึงปี พ.ศ. 2541 และยังเป็นสมาชิกวุฒิสภาประเภทตลอดชีพ
ปิโนเชเจริญก้าวหน้าด้านอาชีพทหารเป็นอย่างยิ่ง โดยเขาได้รับตำแหน่งเสนาธิการของกองทัพในช่วงต้นปี พ.ศ. 2515 ก่อนจะได้รับการแต่งตั้งเป็นผู้บัญชาการทหารสูงสุดแห่งกองทัพชิลีในวันที่ 23 สิงหาคม พ.ศ. 2516 ต่อมาในวันที่ 11 กันยายนปีเดียวกัน เขาได้ทำรัฐประหารรัฐบาลซัลบาดอร์ อาเยนเด ซึ่งการรัฐประหารของเขาได้รับการสนับสนุนจากสหรัฐ  เพื่อล้มล้างรัฐบาลอาเยนเดและพรรคสหภาพประชาชน จากนั้นเขาได้เป็นประธานาธิบดีแห่งชิลีเต็มตัวใน พ.ศ. 2517 ภายหลังการขึ้นสู่อำนาจ เขาได้สั่งปราบปรามพวกฝ่ายซ้าย นักลัทธิสังคมนิยม และผู้ที่วิพากษ์วิจารณ์รัฐบาลของเขา ส่งผมให้มีผูคนมากมายในประเทศถูกกำจัดและสังหารร่วม 1,200 ถึง 3,000 คน มีผู้ถูกจำคุกถึง 80,000 คนและมีผู้ถูกซ้อมมรมานนับหมื่นคน จากข้อมูลของรัฐบาลชิลีกล่าวว่า ในสมัยของปิโนเชมีการประหัตประหารผู้คนและมีการบังคับให้บุคคลสูญหายถึง 3,095 คน ในสมัยของเขาเกิดปฏิบัติการคอนดอร์ซึ่งเป็นปฏิบัติการที่กำจัดพวกฝ่ายซ้ายในละตินอเมริกา ซึ่งเริ่มต้นขึ้นใน พ.ศ. 2518
รัฐบาลของเขามีนโยบายทำให้ชิลีเป็นประเทศเศรษฐกิจแบบตลาดเสรี มีการเปิดเสรีภาพทางเศรษฐกิจ รวมไปถึงการรักษาเสถียรภาพของสกุลเงิน ทั้งนี้ยังยกเลิกการเก็บภาษีของอุตสาหกรรมท้องถิ่น ห้ามสหภาพแรงงาน และการประกันสังคมของเอกชน รัฐบาลของเขามีการตรวจพิจารณาสื่อเพื่อกำจัดฝ่ายตรงข้าม นโยบายที่กล่าวมาทั้งหมดสามารถทำให้เศรษฐกิจของประเทศชิลีมีการเติบโตในระดับสูง แต่นักวิชาการมองว่า เป็นเพราะนโยบายของเขาทำให้เกิดความเหลื่อมล้ำทางเศรษฐกิจ และทำให้เกิดสภาวะเศรษฐกิจในประเทศเมื่อ พ.ศ. 2525
ในระหว่างที่เขาดำรงตำแหน่ง เขามีทรัพย์สินเป็นจำนวนมากจากบัญชีทางธนาคารทั้งในและต่างประเทศหลายสิบบัญชีของเขา ซึ่งทำให้ภายหลังเขาถูกจับกุมในข้อหายักยอกทรัพย์ ฉ้อราษฎร์บังหลวง รวมถึงการรับสินบนจากข้อตกลงด้านอาวุธทางทหาร
ใน พ.ศ. 2531 มีการลงประชามติว่าจะให้เขาดำรงตำแหน่งต่อไปหรือไม่ ซึ่ง 56% ไม่เห็นด้วยที่ให้เขาดำรงตำแหน่งต่อ ทำให้ชิลีมีการเลือกตั้งตามระบอบประชาธิปไตยและฟื้นฟูประชาธิปไตยขึ้นมาใหม่ เขาจึงลาออกจากการเป็นประธานาธิบดีใน พ.ศ. 2533 แต่เขายังคงเป็นผู้บัญชาการทหารสูงสุดของประเทศชิลีจนเกษียณอายุรัฐการใน พ.ศ. 2541 และเป็นสมาชิกวุฒิสภาตลอดชีวิต ในวันที่ 10 ตุลาคม พ.ศ. 2541 เขาถูกจับกุมระหว่างเดินทางไปที่ลอนดอน สหราชอาณาจักร ในข้อหาละเมิดสิทธิมษุยชน เขาได้สู้คดีจนได้รับการปล่อยตัวใน พ.ศ. 2543 ด้วยเหตุผลทางสุขภาพและเดินทางกลับไปยังประเทศชิลี เขาถึงแก่อสัญกรรมในวันที่ 10 ธันวาคม พ.ศ. 2549 สิริอายุได้ 91 ปี
เข้าสู่อำนาจ
เอากุสโต ปิโนเช ได้รับการสนับสนุนของสำนักข่าวกรองกลางแห่งสหรัฐอเมริกา (CIA) ผ่านทางกองทัพชิลี ในการรัฐประหารในประเทศชิลี พ.ศ. 2516 เมื่อวันที่ 11 กันยายน 2516 ซึ่งล้มล้างรัฐบาลเอกภาพนิยมของอาเยนเด ซึ่งได้รับชัยชนะจากการเลือกตั้ง ในฐานะผู้นำฝ่ายมาร์กซิสต์คนแรกที่ได้รับเลือกตั้งเป็นประธานาธิบดีในประเทศที่มีระบอบประชาธิปไตยแบบเสรีนิยม
ซัลบาดอร์ อาเยนเด และสิ้นสุดการปกครองพลเรือน นักวิชาการหลายคนรวมทั้งปีเตอร์วินน์ปีเตอร์คอร์นบลูห์และทิมไวเนอร์กล่าวว่าการสนับสนุนของสหรัฐฯมีความสำคัญต่อการทำรัฐประหารและการรวมอำนาจหลังจากนั้นได้รับการเลื่อนตำแหน่งให้เป็นผู้บัญชาการทหารสูงสุดแห่งกองทัพปิโนเชโดย อาเยนเด เมื่อวันที่ 23 สิงหาคม พ.ศ. 2516 เป็นหัวหน้าเจ้าหน้าที่นับตั้งแต่ต้นปี 2515 ในเดือนธันวาคม พ.ศ. 2517 คณะรัฐบาลทหารได้แต่งตั้งหัวหน้าปิโนเชประมุขสูงสุดของประเทศโดยพระราชกฤษฎีการ่วมกันแม้ว่าจะไม่ได้รับการสนับสนุนจากหนึ่งในผู้ยุยงให้ทำรัฐประหารกองทัพอากาศนายพล Gustavo Leigh หลังจากที่เขาขึ้นสู่อำนาจปิโนเชรังแกฝ่ายซ้ายสังคมนิยมและนักวิจารณ์ทางการเมืองส่งผลให้มีการประหารชีวิตจาก 1,200 ถึง 3,200 คน การกักขังผู้คนมากถึง 80,000 คนและการทรมานหมื่นคน ตามที่รัฐบาลชิลีระบุว่ามีการประหารชีวิตและบังคับให้สูญหายจำนวน 3,095 คน
คอร์รัปชั่น:การยักยอกเงินภาษีและค่าคอมมิชชั่นที่เรียกเก็บจากข้อตกลงทางอาวุธ
กฎ 17 ปีของปิโนเชได้รับกรอบทางกฎหมายผ่านข้อพิพาท 1980 ประชามติซึ่งได้รับการอนุมัติร่างรัฐธรรมนูญใหม่โดยคณะกรรมการที่ได้รับการแต่งตั้งจากรัฐบาล ในการประชามติปี 1988, 56% โหวตให้ปิโนเชดำเนินการต่อในฐานะประธานซึ่งนำไปสู่การเลือกตั้งตามระบอบประชาธิปไตยสำหรับตำแหน่งประธานาธิบดีและรัฐสภา หลังจากก้าวลงมาในปี 2533 ปิโนเชยังคงทำหน้าที่เป็นผู้บัญชาการทหารสูงสุดของกองทัพชิลีจนถึง 10 มีนาคม 2541 เมื่อเขาเกษียณและกลายเป็นสมาชิกวุฒิสภาเพื่อชีวิตตามรัฐธรรมนูญ 2523 อย่างไรก็ตามปิโนเชถูกจับกุมภายใต้หมายจับระหว่างประเทศในการไปเยือนลอนดอนเมื่อวันที่ 10 ตุลาคม 2541 ซึ่งเกี่ยวข้องกับการละเมิดสิทธิมนุษยชนมากมาย ตามการต่อสู้ทางกฎหมายเขาได้รับการปล่อยตัวในบริเวณที่มีสุขภาพไม่ดีและกลับไปยังชิลีในวันที่ 3 มีนาคม 2000 ในปี 2004 ผู้พิพากษาของชิลีGuzmán Tapia ได้ตัดสินว่าปิโนเชเป็นแพทย์ที่เหมาะสมที่จะทำการพิจารณาคดี เมื่อถึงเวลาที่เขาเสียชีวิตในวันที่ 10 ธันวาคม 2549 ยังมีคดีอาญาอีกประมาณ 300 คดีที่ยังคงค้างคาอยู่ในชิลีสำหรับการละเมิดสิทธิมนุษยชนในช่วง 17 ปีที่ผ่านมาและการหลีกเลี่ยงภาษีและการยักยอกภาษีระหว่างและหลังการปกครองของเขา นอกจากนี้เขายังถูกกล่าวหาว่าก่อความเสียหายอย่างน้อย 28 ล้านเหรียญสหรัฐ
แหล่งข้อมูลอื่น
19152006
วิชญาณี เปียกลิ่น
วิชญาณี เปียกลิ่น ชื่อเล่น แก้ม เป็นนักร้อง นักแสดง พิธีกรชาวไทย สังกัดจีเอ็มเอ็ม แกรมมี่ เธอเข้าวงการบันเทิงจากการเป็นผู้ชนะรายการเดอะสตาร์ ค้นฟ้าคว้าดาว ปี 4 มีผลงานเด่นจากเพลง "มหันตภัย", "ไม่มีเธอ ไม่ตาย" และ "ปล่อยมันไป" (Let It Go) ประกอบภาพยนตร์การ์ตูนเรื่อง ผจญภัยแดนคำสาปราชินีหิมะ (Frozen) (2556) ภาคภาษาไทย
ปฐมวัย
วิชญาณีเกิดที่จังหวัดพัทลุง เมื่อวันที่ 21 กันยายน พ.ศ. 2532 จากนั้นปี พ.ศ. 2538 ย้ายไปอยู่จังหวัดภูเก็ต ร่วมกับมารดา คือ ญาดา เปียกลิ่น และน้องสาว จิณภัค เธอเริ่มร้องเพลงได้ตั้งแต่อายุ 3 ปี คือ เพลง "ต้องสู้" ของ เจินเจิน บุญสูงเนิน เธอชอบร้องเพลงจากที่ได้ชมในโทรทัศน์ แม้ยังอ่านเนื้อเพลงไม่ออก
2551–2555: ชนะเลิศเดอะสตาร์ และผลงานช่วงแรก
ขณะอายุ 18 ปี และเรียนชั้นมัธยมศึกษา ณ โรงเรียนสตรีภูเก็ต เข้าแข่งขันรายการเดอะสตาร์ ค้นฟ้าคว้าดาว ปี 4 ในปี 2551 และชนะเลศการแข่งขัน เมื่อวันที่ 27 เมษายน 2551 เข้าเป็นนักร้องสังกัดเอ็กแซ็กท์ โดยร้องเพลงไทยสากลเป็นหลัก เป็นปีเดียวกับที่เข้าศึกษาระดับปริญญาตรี ณ คณะดุริยางคศาสตร์ มหาวิทยาลัยศิลปากร สาขาวิชาดนตรีแจ๊ส (เอก วอยซ์แจ๊ส) และจบการศึกษาในปี 2556
เธอเริ่มงานแสดงในปี 2552 ในละครเวทีเรื่อง ลมหายใจ เดอะมิวสิคัล และแสดงละครโทรทัศน์ครั้งแรกในปี 2553 เรื่อง หัวใจพลอยโจร ต่อมาเริ่มงานพากย์ในบท เทียน่า (Tiana) ในภาพยนตร์การ์ตูนเรื่อง มหัศจรรย์มนต์รักเจ้าชายกบ (The Princess and the Frog)
ปี 2554 เธอร้องเพลง "ไม่เหลืออะไรเลย" ประกอบละครตลาดอารมณ์ ซึ่งได้รับรางวัลเมขลา เพลงนำละคร เมขลามหานิยมแห่งปี และพากย์การ์ตูนเรื่อง เบิร์ดแลนด์ แดนมหัศจรรย์ ทางช่อง 3 ซึ่งได้รับรางวัลโทรทัศน์ทองคำ ทีมผู้พากย์การ์ตูนดีเด่น รวมทั้งปล่อยอัลบั้มที่ 2 ชื่อ Baby It's You มีเพลงเด่น คือ "มหันตภัย" ในปี 2555 แก้มแสดงละครเวทีเรื่อง รักจับใจ เดอะโรแมนติกมิวสิคัล ซึ่งเพลง "ของตายที่อยากหายใจ" ได้รับรางวัลเพชรในเพลง
2561–ปัจจุบัน: "ไม่มีเธอ ไม่ตาย"
ปี 2561 เธอมีคอนเสิร์ตเดี่ยวครั้งแรก คือ Gam Concert My First Time ณ รอยัล พารากอน ฮอลล์ นอกจากนี้ ยังได้รับเลือกให้ร้องเพลงในพิธีเปิดการประชุมสุดยอดผู้นำยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง (ACMECS Summit)
8 มิถุนายน 2561 แก้มปล่อยซิงเกิล "ไม่มีเธอ ไม่ตาย" ร้องร่วมกับ โต้ง TWOPEE เพลงนี้ขึ้นอันดับหนึ่งชาร์ตไอทูนส์ประเทศไทยในชั่วข้ามคืน
ปี 2562 แก้มเป็นกรรมการรายการ Top One ตัวจริงชิงหนึ่ง รวมทั้งได้รับรางวัล อาทิ Best Singer (Female) จาก HOWE Magazine และศิลปินที่ถูกกล่าวถึงมากที่สุด (Top Talk-About Artist) จาก MThai นอกจากนี้ ยังร่วมเดินแบบครั้งแรกในงาน Bangkok International Fashion Week 2019 ให้กับแบรนด์ Tube Gallery
ชีวิตส่วนตัว
ด้วยการดูแลเอาใจใส่และปฏิบัติต่อแม่อย่างดีและสม่ำเสมอ จึงได้รับประทานรางวัลลูกที่มีความกตัญญูกตเวทีอย่างสูงต่อแม่ จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในเดือนสิงหาคม 2555
โปรเจกต์ 2021 ราตรี
ร่วมกับ หวาย, มิลลิ, จิงจิง, บลอสซั่ม
ผลงานการแสดง
เฉพาะที่แก้มเป็นนักแสดงนำหรือนักแสดงสมทบ ไม่รวมที่เป็นแขกรับเชิญหรือแสดงเป็นตัวเอง (cameo)
ซูเซนเนสที่ 3
ปาเซบาคาเอนนิอุตที่ 3 หรือ ซูเซนเนสที่ 3 เป็นนักบวชสูงสุดแห่งอามุนที่ทีบส์ ดำรงตำแหน่งระหว่าง 976 - 943 ปีก่อนค.ศ. เป็นผู้ปกครองช่วงท้ายของราชวงศ์ที่ยี่สิบเอ็ดแห่งอียิปต์ นักอียิปต์วิทยาส่วนใหญ่สันนิฐานว่าพระองค์เป็นบุคคลเดียวกับฟาโรห์ซูเซนเนสที่ 2 พระนามของพระองค์ปรากฏหลักฐานที่พบใน 'ที่ซ่อนมัมมี่หลวง DB320' ซึ่งหลักฐานบอกว่าพระองค์เป็นโอรสของ นักบวชสูงสุดแห่งอามุนพิเนดเจมที่ 2 จึงมีความเป็นไปได้ที่พระองค์น่าจะเป็นคนเดียวกับฟาโรห์ซูเซนเนสที่ 2 เพราะพิเนดเจมที่ 2 สิ้นพระชนม์ในปีที่ 10 รัชกาลของฟาโรห์ซิอามุน จึงเป็นบรรพบุรุษของฟาโรห์พระองค์นี้
ภาพเหมือนของชายกับเหรียญโคสิโมผู้อาวุโส (บอตติเชลลี)
ภาพเหมือนของชายกับเหรียญโคสิโมผู้อาวุโส (ภาษาอังกฤษ: Portrait of a Man with a Medal of Cosimo the Elder) เป็นจิตรกรรมแผงที่เขียนโดยซานโดร บอตติเชลลีจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่หอศิลป์อุฟฟิซิที่ฟลอเร็นซ์ในประเทศอิตาลี
ซานโดร บอตติเชลลีเขียนภาพ “ภาพเหมือนของชายกับเหรียญโคสิโมผู้อาวุโส” ระหว่างปี ค.ศ. 1474 ถึงปี ค.ศ. 1475 เมื่อบอตติเชลลีเขียนภาพเสร็จก็จะเห็นอิทธิพลของอันโตนิโอ พอลลาอูโล (Antonio Pollaiuolo) ได้อย่างชัดเจนและในการใช้ความอ่อนไหวของเส้นที่ทำให้เห็นความกระวนกระวายของความรู้สึกที่ออกมาจากภาพ
ชายที่เป็นแบบไม่ทราบกันว่าเป็นใครแต่เป็นภาพเหมือนที่ไม่เหมือนภาพเหมือนใดในสมัยต้นเรอเนซองส์ ผู้นั่งแบบมองตรงมายังผู้ชมภาพในมือถือเหรียญที่เป็นภาพด้านข้างของโคสิโม เดอ เมดิชิผู้ที่เสียชีวิตเมื่อปี ค.ศ. 1464 บอตติเชลลีทำตัวเหรียญด้วยพลาสเตอร์หล่อปิดทอง
ภาพเหมือนเป็นภาพครึ่งตัวที่ฉากหลังเป็นภูมิทัศน์กว้างไกลที่เห็นแม่น้ำอยู่ลิบๆ ที่สว่างซึ่งเป็นลักษณะการเขียนแบบเฟล็มมิช ศีรษะของตัวแบบอยู่เหนือขอบฟ้าโดยมีแสงส่องจากทางด้านซ้ายของภาพทำให้เน้นใบหน้าที่คมคาย เงาเข้มทางด้านข้างของใบหน้าอยู่ใกล้กับผู้ชมภาพ ฝีมือวาดมือที่ไม่ค่อยดีนักแสดงให้เห็นว่ายังเป็นการทดลองเขียนและเป็นภาพเหมือนภาพแรกๆ ของภาพเหมือนที่เขียนในอิตาลีที่รวมการวาดมือในภาพด้วย
เหรียญที่ระลึกของโคสิโมสร้างระหว่างปี ค.ศ. 1465 ถึงปี ค.ศ. 1470 ซึ่งทำให้เกิดการสันนิษฐานกันไปต่างๆ ว่าผู้นั่งเป็นแบบเป็นใครแต่ก็ยังสรุปไม่ได้ว่าจะเป็นญาติสนิทหรือผู้สนับสนุนตระกูลเมดิชิ (ภาพเป็นของงานสะสมชิ้นหนึ่งของคาร์ดินัลคาร์โล เดอ เมดิชิ) หรืออาจจะเป็นน้องชายของบอตติเชลลีผู้เป็นช่างทองและช่างทำเหรียญของตระกูลเมดิชิก็ได้ นักวิชาการบางคนเสนอว่าอาจจะเป็นบอตติเชลลีเองเพราะใบหน้าแบบคล้ายคลึงกับภาพเหมือนตนเองในภาพ “การประสูติของพระเยซู” ที่บาซิลิกาซานตามาเรียโนเวลลาที่ฟลอเรนซ์
แถวตอน
กระบวนทัพแถวตอน คือการจัดกำลังพลเชิงยุทธวิธีที่ใช้งานมาแต่ยุคโบราณได้ตั้งแต่การเดินทัพแถวตอนเดี่ยวของหน่วยทหารไปจนถึงหลายแถวตอนประกอบเข้าด้วยกัน โดยระยะตอนลึกของกระบวนทัพนั้นจะกว้างกว่าทางกว้าง (แถวหน้ากระดาน) กระบวนทัพแถวตอนนี้สามารถประยุกต์ใช้กับการเคลื่อนกำลังพลเชิงยุทธวิธีสำหรับยานพาหนะและเรือได้อีกด้วย
ข้อดีของกระบวนทัพแถวตอน ข้อเสียของกระบวนทัพแถวตอน
ดินเทา
ดินเทา (flash powder) เป็นดินระเบิดชนิดหนึ่ง นิยมใช้ทำประทัด และระเบิด มีส่วนผสมของ สารเคมีดังนี้ AL POWDER 30% + potassium perclorate 70% ในประเทศไทยมีราคาแพง เพราะเป็นวัตถุอันตราย ผิดกฎหมาย ส่วนใหญ่จะใช้ในอุตสาหกรรมผลิต พลุ ประทัด
ดินเทามีความไวไฟสูงมาก ในประเทศไทยนิยมนำมาบรรจุในปิงปองหรือแป๊บ PVC นำมาเล่นในวันลอยกระทง เกิดเสียงระเบิดดังมาก หากนำมาบรรจุในภาชนะขนาดเล็กเช่นลูกบอลขนาดเล็กเท่าหัวแม่มือ หรือภาชนะทึบที่ปิดจนแน่น อานุภาพการทำลายล้างจะรุนแรงกว่าดินปืน 100 เท่า
ฐากร ตัณฑสิทธิ์
ฐากร ตัณฑสิทธิ์ (เกิดวันที่ 10 กันยายน พ.ศ. 2503) เลขาธิการพรรค ประธานคณะกรรมการพัฒนาและเพิ่มประสิทธิภาพเศรษฐกิจดิจิทัลของประเทศ และสมาชิกสภาผู้แทนราษฎรแบบบัญชีรายชื่อพรรคไทยสร้างไทย อดีตเลขาธิการคนแรก 2 สมัยของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ตั้งแต่ปี พ.ศ. 2555 ถึงปี พ.ศ. 2559 และดำรงตำแหน่งในวาระที่สองต่อเนื่องตั้งแต่ปี พ.ศ. 2560 ถึง พ.ศ. 2563 ในอดีตเคยดำรงตำแหน่ง รักษาการเลขาธิการของสำนักงาน กทช. (ก่อนจะเปลี่ยนมาเป็นสำนักงาน กสทช.)
ครอบครัว
ในด้านครอบครัว ได้สมรสกับ นางพรพาณี ตัณฑสิทธิ์ สำเร็จการศึกษาอักษรศาสตร์บัณฑิตจุฬาลงกรณ์มหาวิทยาลัยและปริญญาโทสาขา Teaching English as a second language จาก University of South Florida และเป็นอดีตอาจารย์คณะศิลปศาสตร์มหาวิทยาลัยอัสสัมชัญ โดยมีบุตรธิดา 3 คน ได้แก่ นายฉันทวิชญ์ ตัณฑสิทธิ์ นักเรียนทุนธนาคารแห่งประเทศไทย สำเร็จการศึกษาในระดับปริญญาตรีจากวิทยาลัยเศรษฐศาสตร์และรัฐศาสตร์แห่งลอนดอน ปริญญาโทด้านเศรษฐศาสตร์จากมหาวิทยาลัยโคลัมเบีย ปริญญาโทด้านนโยบายสาธารณะจากมหาวิทยาลัยฮาร์วาร์ด และกำลังศึกษาต่อระดับปริญญาด้านเอกนโยบายสาธารณะมหาวิทยาลัยออกซฟอร์ด น.ส.อิสรีย์ ตัณฑสิทธิ์ สำเร็จการศึกษาในระดับปริญญาตรี สาขากฎหมายจากมหาวิทยาลัยเคมบริดจ์ ระดับปริญญาโท สาขากฎหมายจากมหาวิทยาลัยแห่งชาติออสเตรเลีย และเนติบัณฑิตไทย ปัจจุบันรับราชการเป็นผู้พิพากษา และนายกฤตธี ตัณฑสิทธิ์ นักเรียนทุนสำนักงานคณะกรรมการข้าราชการพลเรือน (ก.พ.) ในระดับปริญญาตรี สาขานโยบายสาธารณะ จากวิทยาลัยเศรษฐศาสตร์และรัฐศาสตร์แห่งลอนดอน(LSE) และปริญญาโทด้าน Medical Anthropology จาก University College London
การทำงาน
ฐากร ตัณฑสิทธิ์ เคยทำงานอยู่ที่สำนักงบประมาณ ตั้งแต่ปี 2530 - 2548 กระทั่งมาดำรงตำแหน่งเลขาธิการ กสทช. มีผลงานสำคัญคือการจัดการประมูลคลื่นความถี่ในย่านความถี่ที่สามารถนำมาใช้กับเทคโนโลยี 4G ในช่วงปี พ.ศ. 2558 ที่มีการแข่งขันในการประมูลอย่างดุเดือดจนสร้างรายได้เข้ารัฐได้อย่างมหาศาล โดยการประมูลครั้งแรกของคลื่นย่าน 1800 MHz เป็นเวลาสองวันสามารถสร้างรายได้ให้กับรัฐกว่า 8 หมื่นล้านบาท และ การประมูลคลื่น 900 MHz ในเดือนถัดมาที่ใช้เวลากว่า 4 วัน 3 คืน นั้นสร้างรายได้เข้ารัฐกว่าอีกหนึ่งแสนห้าหมื่นล้านบาท และในปีดังกล่าว ยังได้ออกกฎลงทะเบียนซิมเพื่อจัดระเบียบและสร้างความปลอดภัยให้แก่สังคม
กล้ามเนื้อซุพีเรียร์ เรกตัส
กล้ามเนื้อซุพีเรียร์ เรกตัส เป็นกล้ามเนื้อในเบ้าตา
แหล่งข้อมูลอื่น
Augenmuskeln
ฐากร ตัณฑสิทธิ์
การทำงาน
ฐากร เข้าร่วมงานการเมืองกับคุณหญิงสุดารัตน์ เกยุราพันธุ์ และลงสมัครรับเลือกตั้ง ส.ส.แบบบัญชีรายชื่อ พรรคไทยสร้างไทย ต่อมาได้เลื่อนขึ้นมาเป็น ส.ส.แทนคุณหญิงสุดารัตน์ ที่ลาออกจากตำแหน่งในเดือนกรกฎาคม พ.ศ. 2566
ฟาโรห์โชเชงค์ที่ 1
ฟาโรห์เฮตจ์เคเปอร์เร ซิตเลอร์เซงเกน (ปกครองระหว่าง 943-922 ปีก่อนคริสต์ศักราช) หรือรู้จักในนามโชเชงค์ที่ 1 (สำหรับการอภิปรายของการสะกดว่า โซโซงค์) เป็นฟาโรห์ของอียิปต์โบราณและเป็นผู้ก่อตั้งราชวงศ์ที่ ยี่สิบสอง ฟาโรห์โชเชงค์ที่ 1 เป็นบุตรชายของนิมลอตผู้นำที่ยิ่งใหญ่ของแม่และภรรยาของเขาเทนท์เซเปห์, ลูกสาวของหัวหน้าที่ดีของแม่ของเขาเอง เขาได้รับการสันนิษฐานว่าในฐานะที่เป็นซิซาต กล่าวถึงในภาษาฮิบรูในพระคัมภีร์และห้าวหาญของเขาถูกแกะสลักบนที่คาร์นัค
อ้างอิง
-922
โนเวย์เอาท์ (2005)
โนเวย์เอาท์ (2005) (No Way Out (2005)) เป็นรายการมวยปล้ำของดับเบิลยูดับเบิลยูอี จัดเมื่อวันที่ 20 กุมภาพันธ์ ค.ศ. 2005 ในสนามเมลลอนอารีนา ในเมืองพิตต์สเบิร์ก, รัฐเพนซิลเวเนีย สหรัฐอเมริกา โดยเป็นครั้งที่ 7 ที่จัดขึ้นในปี ค.ศ.2005 และเป็นการปล้ำทั้ง 2 ค่าย ได้แก่ รอว์ และสแมคดาวน์
วิลลี เม็สเซอร์ชมิท
วิลเฮ็ล์ม เอมีล เม็สเซอร์ชมิท (Wilhelm Emil Messerschmitt) หรือเป็นที่รู้จักในชื่อ วิลลี เม็สเซอร์ชมิท (Willy Messerschmitt) เป็นวิศวกรออกแบบและผู้ประกอบวิสาหกิจอากาศยานเยอรมัน เขาเป็นผู้ออกแบบเครื่องบินเม็สเซอร์ชมิท เบเอ็ฟ 109 เครื่องบินขับไล่ที่สำคัญที่สุดของลุฟท์วัฟเฟอในช่วงต้นสงครามโลกครั้งที่สอง ถือเป็นเครื่องบินรบที่ได้รับการผลิตมากเป็นอันดับสองของโลกถึงปัจจุบันด้วยยอดผลิตกว่า 34,000 ลำ นอกจากนี้ บริษัทของเขายังเป็นผู้ผลิตเครื่องบินเม็สเซอร์ชมิท เม 262 ซึ่งเป็นเครื่องบินเจ็ตแบบแรกของโลก
โนเวย์เอาท์ (2005)
ผลการปล้ำ/แมทช์การปล้ำ
การแข่งขันเพื่อกำหนดผู้ท่าชิงแชมป์ WWE หมายเลขในศึกเรสเซิลเมเนีย ครั้งที่ 21 จัดขึ้นระหว่างวันที่ 1กุมภาพันธ์ และ 20 กุมภาพันธ์ 2005 วงเล็บแข่งขันคือ
แหล่งข้อมูลอื่น
WWE No Way Out
บาเรดา
บาเรดา (Bareeda; بارآدا) เป็นเมืองในประเทศโซมาเลีย ตั้งอยู่ทางตอนเหนือของประเทศ มีพื้นที่ติดกับทะเล บริเวณอ่าวเอเดน ซึ่งเป็นน่านน้ำที่มีโจรสลัดชุกชุม มีประชากร 11,262 คน บาเรดาตั้งอยู่ห่างจากกรุงโมกาดิชูซึ่งเป็นเมืองหลวง 1,256 กิโลเมตร ในอดีตสมัยที่โซมาเลียยังเป็นอาณานิคมของอิตาลี กองทัพเรือของอิตาลีเคยตั้งฐานทัพที่เมืองนี้
โกวเจี้ยน
โกวเจี้ยน (ครองราชย์ 496–465 ปีก่อน ค.ศ.) เป็นกษัตริย์ (王) แห่งรัฐเยว่ (越國) ทางตอนเหนือของมณฑลเจ้อเจียงปัจจุบัน ครองราชย์ช่วงปลายยุควสันตสารท เป็นพระโอรสของพระเจ้ายฺหวิ่นฉาง (允常)
รัชกาลของพระเจ้าโกวเจี้ยนนั้นประจวบเหมาะกับเหตุการณ์ขัดแย้งในยุควสันตสารท อันเป็นการแย่งชิงอำนาจกันระหว่างรัฐเยว่กับรัฐอู๋ (吳國) สิ้นสุดลงด้วยชัยชนะของพระเจ้าโกวเจี้ยนซึ่งทรงผนวกรัฐอู๋เข้ากับรัฐเยว่เป็นผลสำเร็จ ฉะนั้น จึงมีผู้จัดพระเจ้าโกวเจี้ยนเข้าเป็นลำดับสุดท้ายในกลุ่มห้าอธิราช (五霸)
สงครามเยว่อู๋
สงครามระหว่างรัฐเยว่กับรัฐอู๋นั้นแบ่งออกเป็นหลายภาคหลายส่วนแยกกัน โดยเริ่มเมื่อราชนารีรัฐเยว่พระนางหนึ่งหนีพระสวามีชาวรัฐอู๋กลับคืนบ้านเกิดเมืองนอน ทำให้เกิดหมองหมางระหว่างรัฐทั้งสอง ครั้นพระเจ้ายฺหวิ่นฉางแห่งรัฐเยว่สิ้นพระชนม์ และพระโอรส คือ โกวเจี้ยน เสวยราชย์สืบต่อ พระเจ้าเหอ-ลฺหวี (闔閭) แห่งรัฐอู๋ ทรงฉวยโอกาสโจมตีรัฐเยว่ แต่รัฐเยว่ป้องกันเข้มแข็ง รัฐอู๋มิอาจเอาชนะได้ ส่วนพระเจ้าเหอ-ลฺหวีเองก็ทรงบาดเจ็บสาหัส ศึกครั้งนี้เป็นที่รู้จักในชื่อ ยุทธการจุ้ยหลี่ (槜李之战) เมื่อพระเจ้าเหอ-ลฺหวีเสด็จคืนรัฐอู๋แล้ว รับสั่งให้ฟูไช (夫差) พระโอรส คอยแก้แค้นรัฐเยว่ต่อไป แล้วพระเจ้าเหอ-ลฺหวี ก็เสด็จสู่สวรรคาลัย สามปีให้หลัง พระเจ้าฟูไชทรงปราบปรามรัฐเยว่สำเร็จ และทรงจับพระเจ้าโกวเจี้ยนมาเป็นข้าช่วงใช้ พระเจ้าโกวเจี้ยนต้องทรงตกเป็นข้าพระเจ้าฟูไฉถึงสามปี จึงทรงได้รับอนุญาตให้เสด็จคืนไปเป็นกษัตริย์รัฐเยว่ดังเดิม
ทันทีที่ทรงถึงพระนคร พระเจ้าโกวเจี้ยนทรงตั้งนักปราชญ์ราชบัณฑิต เช่น เหวิน จ้ง (文種) และฟ่านหลี่ (范蠡) เป็นที่ปรึกษาในการเสริมสร้างความมั่นคงมั่งคั่งให้แก่พระนคร ขณะเดียวกัน ก็ทรงดำเนินแผนการบ่อนทำลายรัฐอู๋อย่างต่อเนื่อง เช่น ด้วยการติดสินบน และเพทุบายทางทูต
แม้ทรงดำรงตำแหน่งกษัตริย์ พระเจ้าโกวเจี้ยนไม่ทรงปล่อยปละพระองค์ให้หลงมัวเมาในลาภยศศฤงคาร แต่พอพระทัยเสวยอาหารชั้นเลว รวมถึงถุงน้ำดีของสัตว์ เพื่อทรงย้ำเตือนพระองค์ถึงความอัปยศอดสูสมัยที่เสด็จอยู่ในรัฐอู๋ ก่อให้เกิดสำนวนจีนว่า "วั่วซินฉางตั่น" (臥薪嚐膽; "นอนบนซุง กินถุงน้ำดี")
หลังจากทรงปฏิรูปการเมืองและเศรษฐกิจของรัฐเยว่มาได้สิบปี พงศาวดาร ฉื่อจี้ (史記) บันทึกว่า "ซ่อมสร้างสิบปี รัฐรุ่ง ไพร่พลพูนสิน ทวยหาญลุยเกาทัณฑ์ ดุจกระหายหาน้ำ" (修之十年，國富，厚賂戰士，士赴矢石，如渴得飲)
เวลานั้น พระเจ้าฟูไชแห่งรัฐอู่เสด็จขึ้นเหนือไปเอารัฐจิ้น (晉國) พระเจ้าโกวเจี้ยนจึงทรงอาศัยจังหวะเสด็จกรีธาพลเข้ายึดเมืองหลวงรัฐอู๋เป็นผลสำเร็จ ทั้งยังทรงประหารรัชทายาทแห่งรัฐอู๋ ครั้นเสวยราชย์ได้ 24 ปี (473 ปีก่อน ค.ศ.) พระเจ้าโกวเจี้ยนก็ทรงนำทัพไปล้อมเมืองหลวงรัฐอู๋อีกครั้งฉื่อจี้ บันทึกว่า กองทัพของพระเจ้าโกวเจี้ยนเป็นที่ขยาดของอริราชศัตรู เพราะเอานักโทษอุกฉกรรจ์มาเป็นหน่วยกล้าตายในกองหน้า ครานี้ ทรงล้อมอยู่สามปี เมืองจึงแตก พระเจ้าฟูไชมีพระราชสารอ่อนน้อม แต่พระเจ้าโกวเจี้ยนทรงบอกปัด พระเจ้าฟูไชจึงทรงกระทำอัตวินิบาต เป็นเหตุให้พระเจ้าโกวเจี้ยนทรงหลอมรวมดินแดนรัฐอู๋เข้ากับรัฐเยว่ได้สำเร็จ ทรงให้ประหารเหล่านักปราชญ์รัฐอู๋อย่างโหดเหี้ยม แม้กระทั่งผู้มีส่วนช่วยเหลือให้พระองค์ทรงได้ชัยในการรบ
วัฒนธรรมสมัยนิยม
สงครามของพระเจ้าโกวเจี้ยนเป็นหัวเรื่องของละครโทรทัศน์หลายครั้ง เช่น เรื่อง เจิงป้า (爭霸; The Conquest) เมื่อ ค.ศ. 2006, เรื่อง เยว่หวังโกวเจี้ยน (越王勾踐; The Rebirth of a King) เมื่อ ค.ศ. 2006, และเรื่อง วั่วซินฉางตั่น (臥薪嘗膽; The Great Revival) เมื่อ ค.ศ. 2007
ซัลบาดอร์ อาเยนเด
ซัลบาดอร์ กิเยร์โม อาเยนเด โกเซนส์ (Salvador Guillermo Allende Gossens; 26 มิถุนายน ค.ศ. 1908 – 11 กันยายน ค.ศ. 1973) เป็นนักการเมืองและแพทย์ชาวชิลี ผู้ดำรงตำแหน่งประธานาธิบดีชิลีระหว่างปี 1970-1973 อาเยนเดเป็นผู้ร่วมก่อตั้งพรรคสังคมนิยมชิลี และถือว่าเป็นผู้นำประเทศที่เป็นมาร์กซิสต์คนแรกที่ได้รับเลือกตั้งในประเทศเสรีประชาธิปไตย
แหล่งข้อมูลอื่น
19081973
กีฬาสกีข้ามทุ่งในโอลิมปิกเยาวชนฤดูหนาว 2012
กีฬาสกีข้ามทุ่งในโอลิมปิกเยาวชนฤดูหนาว 2012 เป็นการแข่งขันกีฬาสกีข้ามทุ่งที่จัดขึ้นในเมืองอินส์บรุค ประเทศออสเตรีย กำหนดแข่งขันระหว่างวันที่ 14-16 มกราคม ค.ศ.2012 โดยได้จัดขึ้นที่ Seefeld Arena
ซึ่งการแข่งขันกีฬาสกีข้ามทุ่งครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 ผสม 0 รายการ โดยจะมีนักกีฬาเข้าร่วมแข่งขัน 90 คน จาก 42 ประเทศ
ตารางการแข่งขัน
ตารางข้างล่างนี้เป็นตารางการแข่งขันทั้งหมด 4 รายการ
พระปุณณชิเถระ
พระปุณณชิเถระ เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล
บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
เจ้าชายบ๋าว เอิน
เจ้าชายบ๋าว เอิน แห่งเวียดนาม (H.H. Prince Bảo Ân) ประสูติเมื่อ 3 พฤศจิกายน พ.ศ. 2496 ที่เมืองด่าหลัต ประเทศเวียดนาม เป็นพระราชโอรสในสมเด็จพระจักรพรรดิบ๋าว ดั่ย กับเจ้าหญิงบู่ย หม่ง เดี่ยป (Bùi Mộng Điệp) พระองค์มีพระกนิษฐาร่วมพระมารดาคือ เจ้าหญิงเฟือง มิญ พระองค์ทรงเป็นผู้อ้างสิทธิ์ในราชบัลลังก์ต่อจากพระเชษฐาคือ เจ้าชายบ๋าว ทั้ง ซึ่งสิ้นพระชนม์ไปก่อนหน้านั้น
อ้างอิง
1953
ทะเลอารัลเหนือ
ทะเลอารัลเหนือ (Солтүстік Арал теңізі / Soltüstık Aral teñızı; Се́верное Ара́льское мо́ре) เป็นส่วนหนึ่งของทะเลอารัลที่น้ำมาจากซีร์ดาร์ยา แยกจากทะเลอารัลใต้ใน ค.ศ. 1987–1988 จากระดับน้ำทะเลลดลงเพราะถูกใช้ในการเกษตร ได้มีการสร้างเขื่อน Dike Kokaral เพื่อช่วยเพิ่มระดับน้ำและสัตว์น้ำในทะเลนี้ แต่ล้มเหลวจำนวนสองครั้ง ในที่สุดปี 2005 รัฐบาลของคาซัคสถานสามารถที่จะสนับสนุนเงินทุนที่มากกว่านี้ หลังจากนั้นระดับน้ำในทะเลนี้ก็เริ่มเพิ่มขึ้นรวมถึงสัตว์น้ำ แผนในการสร้างเขื่อนที่สองเพื่อที่จะเพิ่มจำนวนน้ำจะเริ่มสร้างในปี 2010
พื้นหลัง
ทะเลอารัลเริ่มลดขนาดลงตั้งแต่ทศวรรษ 1960 เมื่อสหภาพโซเวียตตัดสินใจให้ใช้แม่น้ำอามูดาร์ยาและซีร์ดาร์ยาที่ช่วยเพิ่มระดับน้ำในทะเลอารัลไปทำการเกษตรในคาซัคสถานและอุซเบกิสถานแทน ทำให้ทะเลสาบได้แบ่งเป็นสองทะเล ซึ่งอีกส่วนหนึ่งคือทะเลอารัลใต้ในปัจจุบัน
ความเค็ม
ในปัจจุบันมีความพยายามที่จะทำให้ทะเลเป็นดังเดิมในคาซัคสถาน หนึ่งในนั้นคือการสร้างเขื่อนซึ่งโครงการนี้สำเร็จในปี 2005 ต่อมาในปี 2008 ระดับน้ำทะเลเพิ่มขึ้น 12 เมตรเมื่อเทียบกับเมื่อปี 2003 ความเค็มลดลง และจำนวนปลาเพิ่มขึ้นอย่างมากในจำนวนที่สามารถที่จะจับปลาได้โดยเฉพาะอย่างยิ่งปลาแมกเคอเรล ถึงแม้การเพิ่มปลาทูน่าใน 2009 ล้มเหลว
สถานการณ์ปัจจุบัน
หลังจากการล่มสลายของสหภาพโซเวียตรัฐบาลของอิสระคาซัคสถานตัดสินใจที่จะฟื้นฟูทะเลสาบทางตอนเหนือที่เลี้ยงโดยซีร์ดาร์ยา ในปี 2003 ทะเลสาบมีความลึก 30 m และมีพื้นที่ 2550 km2 (จากองค์การสำรวจอวกาศญี่ปุ่น 3200 km2) ในปี 2008 มีระดับน้ำเพิ่มขึ้น เป็นมีความลึก 42 m และมีพื้นที่ 42 m (จากองค์การสำรวจอวกาศญี่ปุ่น 3600 km2)
พระเจ้าบรมวงศ์เธอ กรมหมื่นสนิทนเรนทร์
พระเจ้าบรมวงศ์เธอ กรมหมื่นสนิทนเรนทร์ (พ.ศ. 2345 - พ.ศ. 2391) มีพระยศเดิมว่าหม่อมเจ้าไพฑูรย์ ประสูติเมื่อปีจอ จัตวาศก จุลศักราช 1164 ตรงกับปี พ.ศ. 2345 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาทับทิม ณ บางช้าง พระบาทสมเด็จพระนั่งเกล้าเจ้าอยู่หัวโปรดเกล้าฯ สถาปนาขึ้นเป็นกรมหมื่นสนิทนเรนทร์ ในปี พ.ศ. 2379 สิ้นพระชนม์ในรัชกาลที่ 3 เมื่อปีวอก สัมฤทธิศก จุลศักราช 1210 ตรงกับปี พ.ศ. 2391 พระชันษา 47 ปี ทรงเป็นต้นราชสกุลไพฑูรย์
พระโอรส-พระธิดา
มีพระโอรสธิดา 11 พระองค์ ได้แก่
การให้ความร่วมมือกับศัตรูในทางแนวนอน
การให้ความร่วมมือกับศัตรูในทางแนวนอน (Collaboration Horizontale) เป็นคำที่ใช้เรียกพฤติกรรมของผู้หญิงที่ถูกตราหน้าว่าทรยศขายชาติ เพราะได้ไปมีความสัมพันธ์ร่วมหลับนอนกับทหารชาวเยอรมันผู้เข้ามารุกรานและยึดครองประเทศต่าง ๆ ยุโรป เช่น ฝรั่งเศส เนเธอร์แลนด์ เป็นต้น ผู้หญิงส่วนมากมักมีความยินยอมพร้อมใจหรือถูกบังคับขู่เข็ญ บางส่วนก็เป็นผู้หญิงขายบริการทางเพศให้กับทหารเยอรมัน
หลังจากกองทัพสัมพันธมิตรได้เข้ามาปลดปล่อยประเทศต่าง ๆ ในด้านตะวันตกให้พ้นจากการปกครองของนาซีเยอรมัน เหล่าบรรดาผู้หญิงเหล่านั้นจะถูกฝูงชนจับมาโกนผมจนหัวล้าน ฉีกเสื้อผ้าจนเปลือยกาย และกรีดใบหน้าเป็นตราสัญลักษณ์สวัสติกะเพื่อประจานในฐานทรยศชาติ
การให้ความร่วมมือกับศัตรูในทางแนวนอน เชื่อว่ามีการผลิตเด็กทารกเชื้อสายฝรั่งเศสและเยอรมัน 20,000 คนซึ่งเด็กเหล่านั้นถูกแม่ของเด็กที่ถูกบังคับจากสังคมฝรั่งเศสให้ทอดทิ้งที่โรงเลี้ยงเด็กกำพร้าและเด็กเหล่านั้นก็ถูกสังคมรังเกียจเข้าไปอีก ในหลายปีต่อมา รัฐมนตรีว่าการกระทรวงต่างประเทศฝรั่งเศส เบอร์นาด เคาน์เนอร์ ได้เกลี้ยกล่อมชาวฝรั่งเศสให้ยอมรับคนกลุ่มเหล่านั้น
มาซาโอะ โอบะ
มาซาโอะ โอบะ  นักมวยสากลชาวญี่ปุ่น ลูกชายของน้องชายคือ Soh Ohba
ประวัติ
โอบะเริ่มชกมวยสากลอาชีพเมื่อ พ.ศ. 2509 และชกชนะเป็นส่วนใหญ่ ได้ครองแชมป์โลก WBA รุ่นฟลายเวท ด้วยการชนะทีเคโอ เบิกฤกษ์ ชาติวันชัย ยก 13 เมื่อ พ.ศ. 2513 ป้องกันตำแหน่งไว้ได้ 5 ครั้ง โดยการป้องกันตำแหน่งครั้งสุดท้าย โอบะพบกับชาติชาย เชี่ยวน้อย ในยกแรก โอบะถูกหมัดของชาติชายลงไปนับแปด หวุดหวิดจะแพ้น็อก แต่ก็ลุกขึ้นมาชกต่อ จนเป็นฝ่ายชนะทีเคโอชาติชายในยกที่ 12 โดยกรรมการยุติการชกหลังวินาทีสุดท้ายของยก
หลังจากการชกกับชาติชายเพียงสามสัปดาห์ โอบะประสบอุบัติเหตุทางรถยนต์เสียชีวิตเมื่อ พ.ศ. 2516 ในขณะที่ยังเป็นแชมป์โลกอยู่ ทำให้เขากลายเป็นตำนานของวงการมวยญี่ปุ่นมาจนทุกวันนี้
จักรพรรดิเซวะ
จักรพรรดิเซวะ (清和天皇 (Seiwa-tennō)) ซึ่งมีอีกพระนามหนึ่งว่า จักรพรรดิมิซุโน (水尾天皇 (Mizunoo-tennō)) จักรพรรดิองค์ที่ 56 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น ครองสิริราชสมบัติระหว่าง ค.ศ. 850 — ค.ศ. 876
โดยพระนามของพระองค์ได้อนุโลมนำไปใช้เป็นพระนามของ จักรพรรดิโกะ-มิซุโน จักรพรรดิองค์ที่ 108 ที่ปกครองญี่ปุ่นในช่วง คริสต์ศตวรรษที่ 17
ในวันที่ 25 เดือน 11 ปี คาโช ที่ 3 ตรงกับวันที่ 31 ธันวาคม ค.ศ. 850 จักรพรรดิมนโตะกุจักรพรรดิองค์ที่ 55 ผู้เป็นพระราชบิดาได้สถาปนา เจ้าชายโคะเระฮิโตะ (惟仁) พระราชโอรสองค์ที่ 4 พระชนมายุเพียง 8 เดือนขึ้นเป็นรัชทายาทและผู้สืบราชบัลลังก์แทน เจ้าชายโคะเระตะกะ พระราชโอรสองค์ใหญ่
ต่อมาในวันที่ 27 เดือน 8 ปี เท็นอัง ที่ 2 ตรงกับวันที่ 7 ตุลาคม ค.ศ. 858 จักรพรรดิมนโตะกุประชวรและเสด็จสวรรคตอย่างกะทันหันขณะมีพระชนมายุเพียง 32 พรรษาทำให้เจ้าชายโคะเระฮิโตะพระชนมายุเพียง 8 พรรษาได้ขึ้นสืบราชบัลลังก์เป็น จักรพรรดิเซวะ และได้มีพิธีราชาภิเษกที่ พระราชวังหลวงเฮอัง เมื่อวันที่ 7 เดือน 11 ปี เท็นอัง ที่ 2 ตรงกับวันที่ 15 ธันวาคม ค.ศ. 858 โดยได้มีการแต่งตั้ง ฟุจิวะระ โนะ โยะชิฟุซะ ขุนนางผู้ใหญ่และเป็นพระอัยกา (ตา) ของจักรพรรดิเซวะให้ดำรงตำแหน่ง เซ็สโซ หรือผู้สำเร็จราชการสำหรับจักรพรรดิที่ยังไม่บรรลุนิติภาวะ
จากนั้นในวันที่ 16 เดือน 12 ปี โจกัง ที่ 10 ตรงกับวันที่ 2 มกราคม ค.ศ. 869 พระชายาองค์หนึ่งของจักรพรรดิเซวะคือ ฟุจิวะระ โนะ ทะกะอิโกะ ได้มีพระประสูติกาลพระราชโอรสองค์ใหญ่คือ เจ้าชายซะดะอะกิระ (貞明親王) หลังจากนั้นในวันที่ 1 เดือน 2 ปี โจกัง ที่ 11 ตรงกับวันที่ 17 มีนาคม ค.ศ. 869 จักรพรรดิเซวะได้สถาปนาเจ้าชายซะดะอะกิระขึ้นเป็นรัชทายาทและผู้สืบราชบัลลังก์นอกจากนี้จักรพรรดิเซวะยังมีพระราชโอรสที่สำคัญอีกพระองค์หนึ่งคือ เจ้าชายซะดะซุมิ (貞純親王) ซึ่งเป็นต้นสายเซวะเก็นจิที่เป็นบรรพบุรุษของ ตระกูลมินะโมะโตะ ตระกูลอะชิกะงะ และ ตระกูลโทะกุงะวะ ที่ได้เป็นโชกุนปกครองญี่ปุ่น
จักรพรรดิเซวะได้สละราชบัลลังก์ให้กับเจ้าชายซะดะอะกิระขึ้นสืบราชบัลลังก์เป็น จักรพรรดิโยเซ เมื่อวันที่ 29 เดือน 11 ปี โจกัง ที่ 11 ตรงกับวันที่ 18 ธันวาคม ค.ศ. 876 หลังจากครองสิริราชสมบัติได้ 18 ปี จากนั้นไม่นานได้มีการประกอบพิธีราชาภิเษกจักรพรรดิโยเซที่พระราชวังหลวงเฮอังโดยอดีตจักรพรรดิเซวะได้เป็น ไดโจเท็นโน (มหาจักรพรรดิ) กุมพระราชอำนาจไว้ในพระนามของพระราชโอรส
ไอเลย์
ไอเลย์ (Islay) เป็นเกาะนอกฝั่งด้านตะวันตกของสกอตแลนด์ สหราชอาณาจักร เป็นเกาะที่อยู่ทางใต้สุดของหมู่เกาะอินเนอร์เฮบริดีส เป็นเกาะใหญ่เป็นอันดับ 5 ของสกอตแลนด์ โดยมีประชากรอาศัยอยู่เพียงไม่เกิน 3 พันคน มีเนื้อที่ 620 ตร.กม. มีการทำฟาร์ม การประมง และทำวิสกี้ มีอุตสาหกรรมการท่องเที่ยวที่เกี่ยวข้องกับวิสกี้และการดูนก
กล้ามเนื้ออินฟีเรียร์ เรกตัส
เป็นกล้ามเนื้อในเบ้าตา
จักรพรรดิเซวะ
พระราชวงศ์
850 878
พลรัตน์ รอดรักษา
พลรัตน์ รอดรักษา ชื่อเล่น ป๊อป เกิดเมื่อวันที่ 3 กันยายน พ.ศ. 2509 เป็นนักแสดง และนายแบบชาวไทย
ประวัติ
พลรัตน์ รอดรักษา เกิดเมื่อวันที่ 3 กันยายน พ.ศ. 2509 เกิดที่จังหวัดอุดรธานี ปัจจุบันมาย้ายบ้านภูมิลำเนาอยู่ที่จังหวัดสระบุรี เริ่มเข้าสู่วงการบันเทิงจากการประกวดและได้รับรางวัลจากแบรนด์เสื้อผ้า เจฟ็อกซ์ จากนั้นจึงได้มาเป็นนายแบบลงหนังสือแพรว ก่อนจะเซ็นสัญญาเป็นนักแสดงในสังกัดช่อง 3 โดยการชักนำของ ศิริพงศ์ อรุณไพโรจน์ โดยจะรับบทน่าสงสารกับบทดีในช่วงแรก และได้จะรับบทร้ายส่วนใหญ่ในภายหลัง จากฝันร้ายสู่ความจริงที่อิ่มสุข หลังจากมีผลงานละครออกมาหลายครั้งก็ได้ออกจากวงการในปี พ.ศ. 2540 เพื่อทำค่ายมวยพักใหญ่ ต่อมาตั้งแต่ปี พ.ศ. 2555 จึงได้กลับมารับงานละครจนถึงปัจจุบัน พร้อมทั้งกลับมาเปิดค่ายมวยชื่อ ยอดมวยพลรัตน์ หรือ ยอดมวยตระกูลจิน
ชีวิตส่วนตัว
เคยสมรสถึงสองครั้ง แต่มีบุตรสาวจากภรรยาเก่าเป็นฝาแฝด
ฝ่ายบริหารกลางทิเบต
ฝ่ายบริหารกลางทิเบต (Central Tibetan Administration, CTA;, , ) หรือ ฝ่ายบริหารกลางทิเบตขององค์ทะไลลามะ (Central Tibetan Administration of His Holiness the Dalai Lama) เป็นรัฐบาลพลัดถิ่น นำโดย "แต็นจิน กยาโช" ทะไลลามะองค์ที่ 14 จุดยืนขององค์กรนี้คือ ทิเบตเป็นชาติอิสระที่มีเอกราชมายาวนาน มิใช่ส่วนหนึ่งของจีน ปัจจุบันแม้ว่าทิเบตจะยังไม่ได้รับเอกราช แต่ก็ได้สิทธิปกครองตนเองเช่นเดียวกับฮ่องกง
กองบัญชาการใหญ่ของรัฐบาลพลัดถิ่นนี้อยู่ที่ธรรมศาลาในอินเดีย ที่ทะไลลามะจัดตั้งขึ้นเมื่อปี พ.ศ. 2502 หลังจากการจลาจลเพื่อต่อต้านจีนล้มเหลว ดินแดนทิเบตในความหมายของรัฐบาลพลัดถิ่นนี้ ได้แก่เขตปกครองตนเองทิเบต มณฑลชิงไห่ และบางส่วนของมณฑลใกล้เคียงคือ กานซู่ เสฉวน และยูนนาน ซึ่งถือเป็นดินแดนของทิเบตในประวัติศาสตร์ รัฐบาลพลัดถิ่นนี้ได้รับอนุญาตจากรัฐบาลอินเดียให้เข้ามาดูแลชุมชนชาวทิเบตราว 100,000 คนที่ลี้ภัยอยู่ในอินเดียภาคเหนือ อย่างไรก็ตาม ไม่มีประเทศใดยอมรับว่ารัฐบาลพลัดถิ่นของทิเบตเป็นรัฐบาล ใน พ.ศ. 2544 ชุมชนชาวทิเบตทั่วโลกได้มีการเลือกตั้งตำแหน่งนายกรัฐมนตรี (བཀའ་བློན་ཁྲི་པའ་, Kalon Tripa) โดยผู้ที่ได้รับเลือกตั้งคือ "โลซัง แต็นจิน" พระภิกษุวัย 62 ปี ซึ่งเป็นการเลือกตั้งแบบประชาธิปไตยครั้งแรกในประวัติศาสตร์ทิเบต
ใน พ.ศ. 2555 ได้มีการปรับปรุงกฎหมายของฝ่ายบริหารกลาง ให้ยกเลิกตำแหน่งนายกรัฐมนตรี และการยกเลิกอำนาจในการบริหารของทะไล ลามะ และแต่งตั้งให้ "โลซัง เซ็งเค" เป็น ประธานคณะกรรมการบริหารทิเบตกลางให้เป็นผู้มีอำนาจบริหารเต็ม (ทิเบต: སྲིད་སྐྱོང, Sikyong หมายถึง ผู้แทน หรือ ผู้ปกครอง)
เครื่องอิสริยาภรณ์ไนจีเรีย
อิสริยาภรณ์แห่งชาติ
ประธานาธิบดี (ในฐานะผู้บัญชาการทหารสูงสุด) และ รองประธานาธิบดี อดีตประธานเสนาธิการกองทัพ ได้รับเครื่องอิสริยาภรณ์ทั้งสองชั้นประถมาภรณ์. รวมถึงประธานศาลฎีกา และ ประธานรัฐสภา ได้รับเฉพาะเครื่องอิสริยาภรณ์ไนเจอร์ชั้นประถมาภรณ์.
แหล่งข้อมูลอื่น
National Honours Awards 2010 and 2011]," Economic Confidential. Retrieved 18 August 2016.
สำนักงานชั่งตวงวัดระหว่างประเทศ
สำนักงานชั่งตวงวัดระหว่างประเทศ (International Bureau of Weights and Measures, Bureau international des poids et mesures ย่อ BIPM เบอีเปแอม หรือบีไอพีเอ็ม) เป็นองค์กรระหว่างประเทศว่าด้วยมาตรฐานหน่วยชั่งตวงวัด จัดตั้งขึ้นตามอนุสัญญาเมตริก เมื่อวันที่ 20 พฤษภาคม พ.ศ. 2418 สำนักงานฯ มีหน้าที่ดูแลตรวจสอบให้มาตรฐานหน่วยวัดเอสไอ (หรือแอ็สอีในภาษาฝรั่งเศส) มีความถูกต้องแม่นยำทั่วโลก โดยเฉพาะอย่างยิ่งในประเทศสมาชิก นอกจากนี้ยังมีหน้าที่ศึกษาวิจัย ให้คำปรึกษา สอบเทียบ และรักษามาตรฐานการวัดให้่ถูกต้องแม่นยำ เช่น มาตรฐานมวลหนึ่งกิโลกรัม นอกจากนี้สำนักงานฯ ยังมีหน้าที่รักษาเวลาสากลเชิงพิกัดให้เป็นค่าถูกต้องเพียงค่าเดียวด้วย
สำนักงานฯ มีที่ตั้งที่คฤหาสน์เบรอเตยล์ (Pavillon de Breteuil) ตำบลแซฟวร์ จังหวัดโอดแซน ด้านตะวันตกของกรุงปารีส
หมายเหตุ
<references group="ม"/>
พระสุพาหุเถระ
พระสุพาหุเถระ เป็นพระภิกษุสาวกเอตทัคคะของพระพุทธเจ้า นับเนื่องในพระอสีติมหาสาวก 80 องค์สำคัญในพระพุทธศาสนาในสมัยต้นพุทธกาล
พระสุพาหุเถระ เป็นพระสงฆ์กลุ่มแรก ๆ ในพระพุทธศาสนา โดยท่านเป็นพระสงฆ์ผู้เป็นสหายของพระยสเถระ เมื่อท่านบวชแล้วได้เป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล
ชาติภูมิ
พระสุพาหุเถระ เป็นบุตรแห่งเศรษฐีชาวเมืองพาราณสี ท่านเป็นสหายของยสกุลบุตร ซึ่งต่อมาบวชเป็นพระสงฆ์ในพระพุทธศาสนา ท่านทราบข่าวว่ายสกุลบุตรออกบวชจึงคิดว่าพระธรรมวินัยของเพื่อนเราคงไม่เลวทราม จึงไปชักชวนสหายพาไปหาพระยสะเพื่อออกบวช พระยสะจึงพาไปเข้าเฝ้าพระพุทธเจ้า ทรงสั่งสอนจนบรรลุเป็นพระอรหันต์ และไดส่งท่านเป็นพระสาวกรุ่นแรก ๆ ไปช่วยเผยแพร่พระพุทธศาสนา ท่านนับเป็นผู้มีส่วนสำคัญในการเผยแพร่พระพุทธศาสนาในช่วงต้นพุทธกาล
บั้นปลายชีวิต
ในคัมภีร์ทางพระพุทธศาสนาไม่ระบุว่าท่านดับขันธปรินิพพานที่ใด แต่ท่านคงดำรงขันธ์อยู่พอสมควรแก่กาลจึงปรินิพพาน
หอมใหญ่
หอมใหญ่ เป็นพืชหัว (bulb) ปลูกได้ในช่วงฤดูหนาว สามารถปลูกได้ในดินทุกชนิดที่มีการระบายน้ำและอากาศดี เจริญได้ดีที่ค่าความเป็นกรด-เบสช่วง 6.0–6.8 อุณหภูมิที่เหมาะสมอยู่ในช่วง 15–24 องศาเซลเซียส และมีความเค็มของดินปานกลาง เป็นพืชล้มลุก ตระกูลเดียวกับหอมแดง ต้นสูงประมาณ 30-40 เซนติเมตร ลำต้นเป็นหัวอยู่ใต้ดิน มีลักษณะกลม มีเปลือกนอกบางๆหุ้มอยู่ เมื่อแห้งจะมีสีน้ำตาลอ่อน ภายในเป็นกาบสีขาวซ้อนกัน ลักษณะของดอกมีสีขาว เป็นช่อ มีดอกย่อยเป็นจำนวนมาก ก้านช่อดอกยาว แทงออกจากลำต้นใต้ดิน ช่วงเวลาในการเพาะปลูกและเก็บผลผลิต : ให้ผลผลิต 2 ครั้งใน 1 ปี คือ ช่วงเดือน มกราคม ถึง เมษายน และในช่วงเดือน พฤศจิกายน ถึง กุมภาพันธ์
สรรพคุณ
หอมใหญ่ช่วยลดการอุดตันไขมันในเส้นเลือด ลดคลอเลสเตอรอลในเลือด ช่วยเพิ่มไขมันชนิดดี (HDL: High-density lipoproteins) และช่วยทำหน้าที่ป้องกันโรคหลอดเลือดหัวใจอุดตัน สารกำมะถันในหอมใหญ่ช่วยยับยั้งการก่อตัวของเซลล์มะเร็ง เมื่อตำผสมกับเหล้าเล็กน้อยแล้วนำมาพอก จะลดการอักเสบอาการบวมได้
แม่น้ำกระบี่
แม่น้ำกระบี่ มีความยาวเพียง 5 กิโลเมตร ขนาบข้างไปด้วยเขาขนาบน้ำ แหล่งท่องเที่ยวที่สำคัญของจังหวัด นับว่าเป็นแม่น้ำสายที่สั้นที่สุดในประเทศไทย อยู่ในเขตอำเภอเมืองกระบี่ ก่อนไหลผ่านปากแม่น้ำลงสู่ทะเลอันดามัน มีความสำคัญ คือ บริเวณปากแม่น้ำนับว่าเป็นแหล่งธรรมชาติที่อุดมสมบูรณ์ เพราะเป็นพื้นที่ชุ่มน้ำ ซึ่งได้รับการประกาศให้เป็นพื้นที่ชุ่มน้ำในอนุสัญญาแรมซาร์ เมื่อปี พ.ศ. 2544 เต็มไปด้วยป่าโกงกาง และยังเป็นแหล่งอนุบาลปูทะเล ซึ่งเป็นสัตว์เศรษฐกิจที่สำคัญของไทย
เมโลดี้ที่รัก
เมโลดี (Melody) เป็นภาพยนตร์รักแรกรุ่น ที่ออกฉายในปี พ.ศ. 2514 ถ่ายทำในกรุงลอนดอน ประเทศอังกฤษ กำกับโดย แวริส ฮุสเซน อำนวยการสร้างโดย เดวิด พัทนัม จากบทภาพยนตร์ของ อลัน พาร์คเกอร์ ทำดนตรีประกอบภาพยนตร์โดยแบรี กิบบ์ และบีจีส์ และมีเพลงประกอบอีกหนึ่งเพลงของครอสบี สติลส์ แนช แอนด์ ยัง
ภาพยนตร์มีชื่ออีกชื่อหนึ่งว่า S.W.A.L.K. (ย่อมาจาก Sealed With A Loving Kiss เป็นคำลงท้ายจดหมายรักของเด็กวัยรุ่นอังกฤษในยุคนั้น) ออกฉายในสหรัฐอเมริกา และอังกฤษโดยไม่ประสบความสำเร็จด้านรายได้ แต่ภาพยนตร์กลับประสบความสำเร็จอย่างถล่มทลายในเอเชีย พร้อมกับความนิยมในวงดนตรีบีจีส์ในภูมิภาคนี้ โดยเฉพาะในประเทศญี่ปุ่น ฮ่องกง รวมถึงประเทศไทย และในละตินอเมริกาบางประเทศ เช่น อาร์เจนตินา ภาพยนตร์เรื่องนี้ไม่มีการผลิตเป็นดีวีดีในอังกฤษหรือสหรัฐอเมริกา แต่มีการผลิตจำนวนเป็นจำนวนจำกัดในประเทศญี่ปุ่น
ในประเทศไทย ภาพยนตร์เรื่องนี้ออกฉายในชื่อว่า เมโลดี้ที่รัก
ธากา
ธากา (ঢাকা; Dhaka) เดิมเขียนว่า ดักกา (Dacca) เป็นเมืองหลวงของประเทศบังกลาเทศ มีประชากร 13,900,027 คน (พ.ศ. 2546) ตั้งอยู่บนแม่น้ำพุฬิคงคาซึ่งเป็นร่องน้ำที่แยกจากแม่น้ำธเลศวรีในใจกลางพื้นที่ปลูกปอกระเจาที่ใหญ่ที่สุดในโลก เป็นศูนย์กลางทางอุตสาหกรรม การค้า และการปกครองของบังกลาเทศ เป็นเมืองค้าปอกระเจา ข้าวสาร เมล็ดพืชให้น้ำมัน น้ำตาล และชา อุตสาหกรรมในเมืองรวมถึงสิ่งทอ และผลิตภัณฑ์จากปอกระเจา นอกจากนี้ ธากายังขึ้นชื่อเรื่องงานหัตถกรรมด้วย
ภูมิศาสตร์
ธากามีพิกัดภูมิศาสตร์อยู่ที่ 23°42' เหนือ 90°22'30" ตะวันออก (23.7, 90.375)
เมโลดี้ที่รัก
เรื่องย่อ
แดเนียลกับเมโลดีได้พบกันอีกครั้งในงานเต้นรำของโรงเรียน ทั้งคู่สนิทสนมกันอย่างรวดเร็ว ออกเที่ยวเล่นตามประสาเด็กจนถึงกับหนีโรงเรียนไปเที่ยวทะเลกันสองคน เป็นที่เลื่องลือและล้อเลียนในหมู่เพื่อนร่วมชั้น ทั้งสองรู้ตัวว่ามีความรักต่อกัน และประกาศกับใครต่อใครว่าจะแต่งงานกัน จะใช้ชีวิตคู่อยู่ด้วยกันตลอดไป ทั้งสองนำเรื่องนี้ไปบอกกับครอบครัว และครูใหญ่ ซึ่งเห็นว่าเรื่องนี้เป็นเรื่องเหลวไหล เด็กอายุเพียง 11 ปี จะแต่งงานกันได้อย่างไร
บ่ายวันหนึ่ง ครูใหญ่พบว่าเด็กนักเรียนทั้งชั้นหายออกไปจากโรงเรียน จนต้องเกณฑ์ครูทั้งโรงเรียนออกตามหากันจ้าละหวั่น และพบว่านักเรียนทั้งชั้นไปรวมตัวอยู่ที่โบสถ์ร้าง ข้างสถานีรถไฟ เพื่อเป็นสักขีพยานในพิธีแต่งงานระหว่างแดเนียลกับเมโลดี โดยการจัดการของออร์นชอว์
ภาพยนตร์นอกจากจะนำเสนอแง่มุมว่าด้วยความรักที่แก่แดดแก่ลมเกินวัยของเด็กแล้ว ยังสะท้อนเนื้อหาว่าด้วยความขัดแย้ง ไม่ลงรอยกันในโลกของเด็กกับผู้ใหญ่ จนนำไปสู่พฤติกรรมต่อต้าน ดื้อด้าน และถึงขั้นลุกขึ้นกระทำการ “ขบถ” ต่อกฎระเบียบคำสั่งของพวกผู้ใหญ่ ทั้งในฉากการรวมหัวการสร้างระเบิดของกลุ่มเด็กชาย กับฉากนักเรียนทั้งหญิงชายรุมป่วนบรรดาครูในตอนท้ายของเรื่อง
นักแสดง
ภาพยนตร์นำแสดงโดยแจ็ค ไวลด์ และมาร์ค เลสเตอร์ สองดาราเด็กที่เคยร่วมงานกันในภาพยนตร์เรื่อง Oliver! ซึ่งได้รับรางวัลออสการ์ สาขาภาพยนตร์ยอดเยี่ยมในปี ค.ศ. 1968 และเทรซีย์ ไฮค์
อเมริกันแอร์ไลน์ เที่ยวบินที่ 191
อเมริกันแอร์ไลน์ เที่ยวบินที่ 191 เป็นเที่ยวบินประจำที่ดำเนินการโดยอเมริกันแอร์ไลน์ ออกเดินทางจากท่าอากาศยานนานาชาติโอแฮร์ ในเมืองชิคาโก รัฐอิลลินอย สู่ ท่าอากาศยานนานาชาติลอสแอนเจลิส ในเมืองลอสแอนเจลิส รัฐแคลิฟอร์เนีย ด้วยเครื่องบินแมคดอนเนลล์ ดักลาส ดีซี-10
ในวันที่ 25 พฤษภาคม 2522, หลังจากที่เครื่องบินได้ทำการบินขึ้นจากท่าอากาศยานนานาชาติโอแฮร์ เครื่องบินได้สูญเสียการควบคุมอันเนื่องมาจากการที่เครื่องยนต์ที่ 1 (ด้านซ้าย) หลุดจากปีก ส่งผลให้มีผู้เสียชีวิตทั้งหมด 271 คนบนเครื่องบิน (ผู้โดยสาร 258 คนและลูกเรือ 13 คน) และผู้เสียชีวิต 2 คนบนภาคพื้น
อเมริกันแอร์ไลน์ เที่ยวบินที่ 191 ได้จดบันทึกว่าเป็นอุบัติเหตุทางเครื่องบินพาณิชย์ครั้งร้ายแรงที่สุดในสหรัฐอเมริกา และอุบัติเหตุที่ร้ายแรงที่สุดอันดับ 2 บนเครื่องบินแมคดอนเนลล์ ดักลาส ดีซี-10 รองจากเตอร์กิชแอร์ไลน์ เที่ยวบินที่ 981
กระเทียมต้น
กระเทียมต้น (L.), บางครั้งใช้ว่า Allium porrum เป็นพืชผักชนิดหนึ่งอยู่ในกลุ่มเดียวกับหอมและกระเทียม ในวงศ์ Amaryllidaceae วงศ์ย่อย Allioideae ผักที่ใกล้เคียงคือกระเทียมโทน (elephant garlic) และ kurrat ซึ่งเป็นสปีชีส์ย่อยของ Allium ampeloprasum และใช้เป็นอาหารได้ต่างกัน ส่วนที่กินได้ของกระเทียมต้นคือส่วนของกาบใบซึ่งบางครั้งเรียกว่าต้นหรือก้าน
ลักษณะทางพฤกษศาสตร์
ไม้ล้มลุกสองปี สูง 0.4 - 1 ม. มีกลิ่นอ่อนกว่ากระเทียม มีเหง้าขนาดเล็ก รูปไข่ สีขาว ไม่แบ่งเป็นหลายกลีบเช่นกระเทียม
ใบ
ใบเดี่ยว ขึ้นมาจากดิน เรียงซ้อนสลับ แบนเป็นแถบแคบ กว้าง 1.2 - 5 ซม. ยาว 30 - 90 ซม. ปลายแหลม ขอบเรียบและพับทบเป็นสันตลอดความยาวของใบ โคนใบแผ่เป็นแผ่นและเชื่อมติดกันเป็นวงรอบใบที่อ่อนกว่าและก้านช่อดอกทำให้เกิดเป็นลำต้นเทียม ปลายใบสีเขียวและสีจะค่อย ๆ จางลงจนกระทั่งถึงโคนใบ ส่วนที่หุ้มหัวอยู่จะมีสีขาวหรือขาวอมเขียว.
ราก
กระเทียมต้นประกอบด้วยราก (root) สองระบบคือระบบรากฝอย (fibrous root system) และขนราก (root hair)